ప్రదీప్ మహతో

ప్రదీప్ కుమార్ మహతో బీహార్ రాష్ట్రానికి చెందిన రాజకీయ నాయకుడు. ఆయన బీహార్ శాసనసభకు వారిసలిగంజ్ శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.

 రాజకీయ జీవితం 
ప్రదీప్ మహతో స్వతంత్ర అభ్యర్థిగా రాజకీయాల్లోకి వచ్చి పార్టీలో వివిధ హోదాల్లో పని చేసి 2005  (ఫిబ్రవరి) బీహార్ శాసనసభ ఎన్నికలలో వారిసలిగంజ్ శాసనసభ నియోజకవర్గం నుండి స్వతంత్ర అభ్యర్థిగా పోటీ చేసి తన సమీప ప్రత్యర్థి ఎల్‌జేపీ అభ్యర్థి అరుణా దేవి చేతిలో 8,716 ఓట్ల తేడాతో ఓడిపోయాడు. ఆయన 2005 - (అక్టోబరు) శాసనసభ ఎన్నికలలో స్వతంత్ర అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి అరుణా దేవిపై 555 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.

ప్రదీప్ మహతో ఆ తరువాత జనతాదళ్ (యునైటెడ్) పార్టీలో చేరి 2010 శాసనసభ ఎన్నికలలో జేడీ (యు) అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి అరుణా దేవిపై 5,428 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆయన 2015 శాసనసభ ఎన్నికలలో జేడీ (యు) అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి అరుణా దేవి చేతిలో 19,527 ఓట్ల మెజారిటీతో ఓడిపోయాడు.

మూలాలు

వర్గం:బీహార్ వ్యక్తులు
వర్గం:బీహార్ రాజకీయ నాయకులు
వర్గం:జనతాదళ్ (యునైటెడ్) నాయకులు